open-index/open-wikipedia-markdown huggingface dataset:
ת'אד קוקרן

**ת'אד קוקרן** (באנגלית: **Thad Cochran**; 7 בדצמבר 1937 – 30 במאי 2019) היה פוליטיקאי אמריקאי חבר המפלגה הרפובליקנית. כיהן כסנאטור מטעם מדינת מיסיסיפי מאז 1978 ועד 2018 וכיו"ר ועדת ההקצבות של הסנאט מינואר 2015. ב-5 במרץ 2018 הודיע על התפטרותו מהסנאט בחודש לאחר מכן, לאחר כהונה של 39 שנים.

## ביוגרפיה
קוקרן נולד בעיירה פונטוטוק שבמיסיסיפי. ב-1959 סיים תואר ראשון בפסיכולוגיה ובמדע המדינה באוניברסיטת מיסיסיפי. הוא התנדב לתוכנית שירות המילואים של צי ארצות הברית וסיים קורס קצינים בבית הספר למשפטים של הצי בניופורט שברוד איילנד. שירת במשך שנה וחצי, עד ינואר 1961, כקצין המשפטים של הסיירת הכבדה USS MACON וכמוסמך לקצין משמרת. הוא השלים שנתיים של שירות צבאי במטה מחוזי של הצי בניו אורלינס. ב-1965 סיים תואר במשפטים באוניברסיטת מיסיסיפי. במהלך התואר זכה למלגה מטעם רוטרי ללימודים באוניברסיטת דבלין שבאירלנד. במהלך חופשות הקיץ שירת בצי האמריקאי כמרצה בבית הספר לקצינים וקודם לדרגת לוטננט. בתום לימודי המשפטים עבד במשרד עורכי הדין Watkins & Eager שבג'קסון והפך לשותף לאחר שנתיים וחצי.

ב-1972 נבחר לנציג המחוז הרביעי בבית הנבחרים של ארצות הברית. שימש חבר ועדת התשתיות והתחבורה בבית הנבחרים ונבחר לכהונות נוספות ב-1974 וב-1976 כשהוא זוכה ברוב של 76%.

ב-1978 זכה בבחירות לסנאט של ארצות הברית. ניצח גם בבחירות לכהונות נוספות ב-1984, 1990, 1996, 2002, 2008 וב-2014. במערכת הבחירות ב-2014 נתקל בהתמודדות קשה בבחירות המקדימות של המפלגה הרפובליקנית, מול מועמד תנועת מסיבת התה כריס מקדניאל, וניצח רק בסיבוב השני ברוב של 51%. במהלך הבחירות היה נתון לביקורת מצד יריבו על רומן שניהל כביכול עם עוזרתו הפוליטית בשעה שרעייתו גוססת, במהלך הקמפיין פרצו מספר מתומכי מקדניאל לבית האבות בו אושפזה רעייתו של קוקרן וצילמו אותה כשהיא על ערש דווי. בבחירות הכלליות זכה ב-60% מקולות המצביעים.

קוקרן כיהן כראש הוועידה הרפובליקנית בסנאט השנים 1991 עד 1997. בשנים 2003 עד 2005 כיהן כיו"ר ועדת החקלאות של הסנאט. משנת 2015 כיהן כיו"ר ועדת ההקצבות, כמו כן כיהן כחבר בוועדת החקלאות, התזונה והיערנות וכחבר בוועדת הכללים והמינהל של הסנאט. היה בסוף כהונתו הסנאטור השלישי מבחינת הוותק בסנאט לאחר פטריק ליהי ואורין האץ'.

בשנת 1964 נישא לרוז קלייטון שנפטרה בדצמבר 2014. לזוג שני ילדים. במאי 2015 נישא לקיי וובר ששימשה במשך שנים עוזרתו בסנאט.

נפטר ב-30 במאי 2019.

## קישורים חיצוניים

* 
* ת'אד קוקרן באתר הסנאט
* אתר הבחירות של ת'אד קוקרן
* 

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אמריקאים ילידי מיסיסיפי
קטגוריה:חברי המפלגה הרפובליקנית (ארצות הברית)
קטגוריה:חברי בית הנבחרים של ארצות הברית ממיסיסיפי
קטגוריה:חברי הסנאט של ארצות הברית ממיסיסיפי
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:סנאטורים חברי המפלגה הרפובליקנית
קטגוריה:חברי הקונגרס ה-113 של ארצות הברית
קטגוריה:בוגרי אוניברסיטת מיסיסיפי
קטגוריה:אמריקאים שנולדו ב-1937
קטגוריה:אמריקאים שנפטרו ב-2019
ג'ון הובן

**ג'ון הובן** (באנגלית: **John Hoeven**; נולד ב-13 במרץ 1957) הוא פוליטיקאי אמריקאי חבר המפלגה הרפובליקנית. מכהן כסנאטור מטעם מדינת דקוטה הצפונית מאז 2011. קודם לכן כיהן כמושל דקוטה הצפונית.

## ביוגרפיה
הובן נולד בביסמרק שבדקוטה הצפונית. ב-1978 סיים תואר ראשון בדארטמות' קולג' וב-1981 סיים תואר שני במנהל עסקים באוניברסיטת נורת'ווסטרן. עבד כבנקאי, בשנים 1986 עד 1993 שימש סגן נשיא בבנק במיינוט ובשנים 1993 עד 2000 כיהן כנשיא וכמנכ"ל בנק המדינה של דקוטה הצפונית.

בשנת 2000 ניצח בבחירות למשרת מושל דקוטה הצפונית, כשגבר על יריבתו מהמפלגה הדמוקרטית היידי הייטקאמפ, ברוב של 55%. הוא נבחר לתפקיד פעמיים נוספות ב-2004 וב-2008.

בנובמבר 2010 ניצח בבחירות לסנאט של ארצות הברית ברוב של 76%. בנובמבר 2016 נבחר לכהונה נוספת. הוא מכהן כחבר בוועדת ההקצבות ומשמש יו"ר ועדת המשנה לביטחון המולדת, מכהן כחבר בוועדת האנרגיה ומשאבי הטבע, כחבר בוועדת החקלאות, התזונה והיערנות ויושב ראש הוועדה לענייני אינדיאנים.

הובן נשוי ואב לשניים.

## קישורים חיצוניים

* 

* 
* ג'ון הובן באתר הסנאט
* 

קטגוריה:אמריקאים ילידי דקוטה הצפונית
קטגוריה:בוגרי דארטמות' קולג'
קטגוריה:בוגרי אוניברסיטת נורת'ווסטרן
קטגוריה:חברי הסנאט של ארצות הברית מדקוטה הצפונית
קטגוריה:מושלי דקוטה הצפונית
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:מושלי מדינות ארצות הברית מהמפלגה הרפובליקנית
קטגוריה:סנאטורים חברי המפלגה הרפובליקנית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:חברי הקונגרס ה-113 של ארצות הברית
קטגוריה:אמריקאים שנולדו ב-1957
אלברכט, מלך שוודיה

**אלברכט** (בשוודית: **Albrekt av Mecklenburg**, בגרמנית: **Albrecht III, Herzog zu Mecklenburg**; 1338 לערך – 1 באפריל 1412) היה מלך שוודיה בין השנים 1364 – 1389 ודוכס מקלנבורג-שוורין בין השנים 1384 – 1412 תחת השם **אלברכט השלישי**.

## ראשית חייו
אלברכט היה בנם השני של אלברכט השני, דוכס מקלנבורג ושל יופימיה, בתו של אריק מגנוסון, דוכס סדרמנלנד ואחותו של מגנוס הרביעי, מלך שוודיה. הוא נישא לריקרדיס, בתו של אוטו, רוזן שוורין. ריקרדיס מתה ב-1377.

ב-1384 הוא ירש את תואר דוכס מקלנבורג ואיחד את הדוכסות עם שוודיה באוניה פרסונלית. אלברכט ביסס את תביעתו לכתר השוודי על סמך שני קשרי משפחה עם בית סברקר, שניהם דרך משפחתה של אמו, ובדרך זו הוא מוקם ראשון בסדר הירושה השוודי. בנוסף הוא היה צאצא של כריסטינה, בתו של סברקר השני ("סברקר הצעיר"), שמלך בשוודיה בין השנים 1208-1196.

## מלך
ב-1363 הגיעו חברי מועצת האצולה של שוודיה, בהנהגתו של בו יונסון גריפ לחצר דוכסות מקלנבורג. הם גורשו משוודיה לאחר מרד כנגד מגנוס הרביעי שהיה בלתי פופולרי בקרב האצולה. על פי בקשת האצילים, שיגר אלברכט פלישה לשוודיה שנתמכה על ידי כמה דוכסים ורוזנים גרמנים. כמה מערי ערי הנזה ודוכסים מצפון גרמניה הביעו את תמיכתם במלך החדש.

אלברכט הוכרז כמלך שוודיה והוכתר רשמית ב-18 בפברואר 1364. טקס ההכתרה התקיים ב"אבני מורה" (Mora stenar). הגעתו של אלברכט לשוודיה החלה שמונה שנים של מלחמת אזרחים בין תומכיו של אלברכט לבין תומכיו של מגנוס הרביעי. בקרב שנערך ב-1365 ליד אנקופין (Enköping) בין כוחותיו הגרמנים של אלברכט לבין כוחותיו של מגניוס, בתמיכת הוקון השישי, מלך נורווגיה (בנו של מגנוס), הובס מגנוס ונלקח בשבי על ידי אלברכט. לאחר תבוסה זו, התערב ולדמר הרביעי, מלך דנמרק לטובתם של מגנוס והוקון ולכוחותיו של ולדמאר הצטרפו איכרים שתמכו במגנוס. מלבד המעוזים הגרמנים כמו סטוקהולם, אלברכט לא זכה לאהדה בקרב השוודים שלא היו שבעי רצון מכך שהוא מינה גרמנים לתפקידים רשמיים במחוזות הממלכה.

בסיועם של בעלי בריתו הדנים והשוודים, הצליח הוקון להביס את אלברכט וב-1371 הוא הטיל מצור על סטוקהולם. אף על פי כן, המצור היה קצר ימים. בסיוע של האצולה השוודית בסטוקהולם, הצליח אלברכט להביס את הנורווגים והדנים. נחתם הסדר שלום ועל פיו שוחרר מגנוס והותר לו לשוב לנורווגיה, שם הוא בילה את שארית חייו. אלברכט הבטיח לעצמו את כס המלכות השוודי, אך הוא גם אולץ לשאת שבועת הכתרה מאוחרת שבה הוא הסכים לוויתורים נרחבים לטובת האצולה השוודית במועצת הממלכה. בו יונסון ניצל את הסמכות הזאת כדי לתפוס בכוח 1,500 חוות ועד מהרה הוא היה לבעל הקרקעות הגדול ביותר בשוודיה.

## הדחה
אלברכט ניסה לצמצם את שטח האחוזות של האצולה השוודית, עד שהוא איבד את התמיכה שלו בסטוקהולם. ב-1389, לנוכח אובדן היקף החזקות הקרקע ואובדן העושר, פנתה המועצה המלכותית למרגרטה הראשונה, מלכת דנמרק בבקשה לעזרה בהדחתו של אלברכט. בפברואר 1389 שיגרה מרגרטה כוחות והדנים הביסו את אלברכט בקרב אוסל (Åsle). הוא נשבה, הודח ונשלח לטירת לינדהולמן שבסקונה, שם הוא בילה את שש השנים הבאות. ב-1395, לאחר 16 ימים של משא ומתן הוא שוחרר בתנאי שיוותר על סטוקהולם או שישלם סכום כסף גדול תוך שלוש שנים. בחלוף זמן זה בחר אלברכט לוותר על סטוקהולם ולא לשלם את הסכום וב-1398 נכנס ההסכם לתוקף ומרגרטה קיבלה את הבעלות על סטוקהולם.

אלברכט מת ב-1412 ונקבר במנזר דוברן (Doberan) שבמקלנבורג.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:מלכי שוודיה
קטגוריה:ילידי 1340
קטגוריה:נפטרים ב-1412
היפוך העולם, ירושלים

**היפוך העולם, ירושלים** (באנגלית: **Turning the World Upside Down, Jerusalem**) הוא פסל תלוי-אתר  של הפסל ההודי-בריטי היהודי אניש קאפור, אשר הוזמן במיוחד עבור מוזיאון ישראל והוצב בו בשנת 2010, לרגל חידוש פני המוזיאון.

## תיאור הפסל
הפסל עשוי פלדת אל-חלד, גובהו חמישה מטרים וקוטר ראשו ובסיסו חמישה מטרים. הוא מוצב בנקודה הגבוהה ביותר בחוצות המוזיאון, בראש גרם המדרגות המוביל מן הכניסה אל המבנה העליון.      

צורתו היא כשל משפך או שעון חול וכך תואר בניו יורק טיימס לרגל הצבתו במוזיאון ישראל:

## קישורים חיצוניים

* ההזמנה  לפתיחת מוזיאון ישראל המחודש, יולי 2010. 
* וולטר בנימין ואניש קאפור נפגשים בעולם המהופך בירושלים. חוה שורץ, אליפסים, 6 בינואר 2015
* סרטון הסבר על הפסל, אנגלית, משרד התרבות והספורט

## הערות שוליים

קטגוריה:מוזיאון ישראל: פסלים
קטגוריה:אניש קאפור
ויליאם אוטרד

ממוזער|סרגל חישוב
**ויליאם אוטרד** (באנגלית: **William Oughtred**; 5 במרץ 1574 - 30 ביוני 1660) היה נזיר ומתמטיקאיאנגלי, שידוע בעיקר בזכות המצאת הסימן × לכפל והמצאת סרגל חישוב.

## ביוגרפיה
ויליאם נולד בעיר אטון שבדרום מזרח אנגליה. למד באיטון קולג' ובקינגס קולג' באוניברסיטת קיימברידג'. הוא למד מתמטיקה וקיבל את התואר הראשון בשנת 1596, את התואר השני ב-1600 והוסמך לכמורה אנגליקנית ב-1603. בשנת 1603 עזב את אוניברסיטת קיימברידג'. הוא השתקע באלברי בשנת 1610 לאחר שהתמנה לרקטור באוניברסיטה בעיר. הוא נשאר לגור בעיר עד יום מותו. בשנת 1628 תומאס הווארד מארנדל מינה את ויליאם ללמד את בנו מתמטיקה. הוא לימד מתמטיקה באוניברסיטה בחינם, דבר שמשך אליו כמה מהמוחות המבריקים של אנגליה שלאחר מספר שנים יהיו מתמטיקאים מובילים. הוא נפטר באלברי ב-30 ביוני 1660.

## עבודות
### ספרים
בשנת 1631 הוא פרסם את הספר "המפתח למתמטיקה" (בלטינית "Clavis Mathematicae"). הספר נהפך לקלאסיקה ושימש להוראת מתמטיקה זמן רב ואף נדפס במספר מהדורות.

בשנת 1632 הוא פרסם את הספר "עיגולים בעלי פרופורציה ומד אופק (Circles of Proportion and the Horizontal Instrument).

בשנת 1657 הוא פרסם את הספר "טריגונומטריה וקוסינוס סינס" (Trigonometria with Canones sinuum).

### המצאות
בשנת 1620 הוא שכלל גרסה מוקדמת של סרגל החישוב לגרסה דומה למה שאנו מכירים כיום. ההבדל העיקרי בין הסרגל שלו לסרגל המשמש כיום הוא שהסרגל שלו היה מעגלי בזמן שהסרגל של היום ליניארי.

### סימנים
ויליאם יצר את הקיצורים "tan", "cos", "sin". את הסימן × לסימון כפל המציא בשנת 1631.

## קישורים חיצוניים

* 
* 
* 

## הערות שוליים

קטגוריה:מתמטיקאים אנגלים במאה ה-17
קטגוריה:ילידי 1574
קטגוריה:נפטרים ב-1660
ליאון קורניצר

**ליאון קורניצר** (בגרמנית: **Leon Kornitzer**;  4 במאי 1875 – 1947) היה חזן ומלחין יהודי-אוסטרי במוצאו שפעל כ-9 שנים בארץ ישראל.

## קורת חייו
קורניצר נולד בווינה למרי (לבית דומן) ולאדולף קנטור, בני משפחה מוזיקלית שהוציאה מקרבה מספר חזנים. הוא החל את לימודיו המוזיקליים אצל אביו ולאחר מכן למד בווינה (אצל אונגר) ובברנו (אצל שמידט) השכלתו המוזיקלית כללה נגינה על פסנתר, שירה, חזנות עיבוד וניצוח. 

בשנת 1900 לערך נישא לברטה לבית שמידט ונולדה להם בתם ליזי (לוינזון).

ב-1939 עלה לארץ ישראל והתגורר בחיפה.

## קריירה
ממוזער|250 פיקסלים|סריקת עמוד 1 של גיליון 1 (אפריל 1927) של כתב העת "החזן היהודי"
ב-1898 היה מנצח המקהלה בבית הכנסת של ייהלבה, ב-1899–1905 היה החזן הראשי בקלטאו  ובשאטק  שבצ'כיה, ב-1906–1913 היה החזן הראשי של בית הכנסת הגדול "ירושלים" שבפראג, וב-1913 מונה כחזן הראשי בבית הכנסת הגדול של המבורג.

לאחר פרוץ מלחמת העולם הראשונה התגייס כקצין לצבא האוסטרו-הונגרי. ב-1918 שוחרר מהשירות ושב להמבורג למשרת החזן הראשי.

הקים והיה העורך הראשי של כתב העת הדו-חודשי "החזן היהודי" (Der jüdische Kantor) שיצא לאור בהמבורג ובברלין בין אפריל 1927 לאוגוסט 1938, שם פרסם מאמרים בנושא שאלות מעשיות בקשר בין החזן לשפה, בין הכותבים בכתב העת היה החזן מגנוס דוידזון .

ב-1926 פרסם את הספר "רוממות אל" הכולל תווים לפרקי חזנות עם ובלי ליווי של עוגב וכן פרקי מקהלה, הן מקהלת גברים בלבד והן מקהלה מעורבת של גברים ונשים. ב-1933 הוציא לאור בהוצאת לסמן (Lessmann) ספר בשם "קולות יהודים" (Jüdische Klänge) ובו פרסם גם יצירות של מלחינים אחרים.

קורניצר כיהן גם כיו"ר איגוד החזנים היהודים בגרמניה (Allgemeiner Deutscher Kantoren-Verband) ושל התאחדות החזנים היהודים (Vereinigung jüdischer Kantoren). עמדה זו עזרה לו להשיג סרטיפיקט שבעזרתו הצליח בשנת 1939 לצאת את גרמניה לארץ ישראל. 
לאחר עלייתו הוא התגורר בחיפה ועבד כחזן ומנצח המקהלה בבית הכנסת המרכזי בחיפה. בתקופה זו הוא פרסם יצירות נוספות וכן ערך ושידר תוכניות על מוזיקה בשירות השידור של פלשתינה מירושלים.

## קישורים חיצוניים

* ליאון קורניצר באתר האוניברסיטה העברית
* רוממות אל 
* 

## הערות שוליים

קטגוריה:חזנים ביישוב
קטגוריה:חזנים צ'כים
קטגוריה:חזנים גרמנים
קטגוריה:אנשי העלייה החמישית
קטגוריה:אוסטרים שנולדו ב-1875
קטגוריה:אוסטרים שנפטרו ב-1947
גרעיני חמנית

**גרעיני חמנית** או **גרעיני חמנייה**, המכונים גם **גרעינים שחורים**, הם זירעוני צמח החמנית. כל זירעון מכיל זרע אחד, והזרעים משמשים למאכל ולהפקת שמן.
ממוזער|גרעיני חמנייה בשלים, לפני הפרדתם מהתפרחת. מספר הפרחים בתפרחת הוא בדרך־כלל 500–2,500 בהתאם לגודל הקרקפת, וכך מספר הגרעינים.
בשימוש שנעשה בגרעיני חמנית למטרות מסחריות, נהוג לסווג אותם על פי הקליפה שלהם. קליפה בצבע שחור חלק, מצביעה לרוב על זרעים המשמשים להפקת שמן החמניות. זרעי חמניות עם פסים עליהם, משמשים בעיקר למאכל. 

## ייצור ושימוש

נהוג לאכול גרעיני חמנית כחטיף או כמרכיב במאכלים שונים וניתן לרכוש את הזרעים בקליפתם או מקולפים, קלויים או לא קלויים.
כאשר הגרעינים נרכשים בתוך קליפתם, נהוג לפצח אותם עם השיניים תוך הוצאת הקליפה ואכילת ליבת הגרעין בלבד.
גרעיני חמנית פופולריים במדינות הים התיכון ובהן ישראל, וכמו כן גם במדינות אסיה.
לעיתים נהוג להוסיף גרעיני חמנית ללחם ומאפים מגוונים. גרעיני חמנית משמשים גם כמזון לחיות מחמד (במיוחד למכרסמים) ועופות בר.

## ראו גם
250px|ממוזער|שמאל|דוכן גרעינים שחורים בשוק לוינסקי
*פיצוחים

## קישורים חיצוניים

* 
* 
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אגוזים וזרעים אכילים
קטגוריה:חמנית
פיקתיים

[ממוזער|Ochotona hyperborea|[פיקה צפונית]]
[ממוזער|[פיקת הצווארון]]
**פִּיקָתיים** או **פִּיקות** (שם מדעי: *Ochotonidae*) היא משפחה בסדרת הארנבאים ובה סוג יחיד - **פיקה**. הפיקות הן קרובות רחוקות של הארנבים, אך מזכירות במראן מכרסמים המתחפרים בסלעים בהרים שונים בעולם.

## תיאור
רוב הפיקות שוכנות באזורי אקלים קרים באסיה, צפון אמריקה ובממזרח אירופה וכן בערבות אסיה התיכונה. הם נוהגים לחיות בין אזורי סלעים, שם הם מתחבאים מטורפים או שהם חופרים מאורות ארוכות באדמה ולעיתים מתגוררים יחד איתם מספר ציפורים שלגיות.

הם קטנים בהרבה מקרוביהם הארנביים ואורכם 15–23 ס"מ בלבד. הם ניזונים מצמחי קרקע שונים אותם ואוכלים כמו ארנבים גם את הגללים הראשונים שלהם במטרה להפיק עוד מינרלים מהמזון. הם יאכלו גם צמחים ארסיים שהם אוגרים במחסה שלהם. בנוסף בחודשי החורף הקרים הם יאכלו גם נבלות של חיות קטנות. הם משמיעים קולות אזהרה בהם שריקות.

## מינים
ישנם 30 מינים של פיקות בסוג:
*תת-סוג Pika
**פיקה אלפינית  (Ochotona alpina)
**Ochotona argentata
**פיקת הצווארון  (Ochotona collaris)
**Ochotona hoffmanni
**פיקה צפונית (Ochotona hyperborea)
**Ochotona pallasi
**פיקה אמריקאית (Ochotona princeps)
**Ochotona turuchanensis
*תת-סוג Ochotona
**Ochotona cansus
**פיקה שחורת-שפה (Ochotona curzoniae)
**Ochotona dauurica
**Ochotona huangensis
**Ochotona nubrica
**Ochotona pusilla
**פיקה אפגנית (Ochotona rufescens)
**Ochotona thibetana
**Ochotona thomasi
* תת-סוג Conothoa
**Ochotona erythrotis
**Ochotona forresti
**Ochotona gaoligongensis
**Ochotona gloveri
**פיקת ההימלאיה (Ochotona himalayana)
**Ochotona iliensis
**Ochotona koslowi
**פיקה לדאק (Ochotona ladacensis)
**פיקה גדולת-אוזניים  (Ochotona macrotis)
**Ochotona muliensis
**Ochotona nigritia
**Ochotona roylei
**פיקה אדומה (Ochotona rutila)

## קישורים חיצוניים

* פיקות באתר ADW

## הערות שוליים

*
קטגוריה:בעלי חיים שתוארו ב-1795
קטגוריה:טקסונים שתוארו בידי יוהאן היינריך פרידריך לינק
סולנודוניים

**סולנודוניים** (שם מדעי: **Solenodontidae**) היא משפחת יונקים ארסיים, אוכלי חרקים, דמויי חדף גדולים מאמריקה המרכזית. הסולנודוניים הם טורפים קטנים ובין היונקים היחידים בעלי נשיכה ארסית העוזרת להם להרוג את טרפם.

## מיון
במשפחה יש רק סוג אחד ובו שני מינים קיימים ועוד כמה שנכחדו. אלו הם המינים הגדולים ביותר בסדרת אוכלי החרקים ואורכם 20–30 ס"מ.

שני המינים החיים הם:
*סולנודון קובני (*Solenodon cubanus*) – הנפוץ בקובה 
*סולנודון היספניולי (*Solenodon paradoxus*) – הנפוץ באי היספניולה

הם נחשבים ליונקים פרימיטיביים ועתיקים המקורבים למשפחה הנכחדת נזופונטיים (Nesophontidae). הם מזכירים ביותר חדפים גדולים, מדולדלי שיער וארוכי זנב החיים ביערות באמריקה המרכזית. הם ניזונים מחרקים, תולעים וחסרי חוליות קטנים וכן מצפרדעים, לטאות ועכברים קטנים. ארסם חלש מכדי לפגוע בבני אדם.

שני המינים נמצאים בסכנת הכחדה.

## קישורים חיצוניים

* י 4 במאי 2016
* י 4 במאי 2016

*
קטגוריה:בעלי חיים שתוארו ב-1833
קטגוריה:טקסונים שתוארו בידי ג'ון פרידריך פון ברנדט

קטגוריה:משפחות מונוטופיות
קטגוריה:טקסונים קיימים שהתפתחו בפלייסטוקן
תחשיים

ממוזער|מין מהסוג הקדום ''Halitherium''
**תַחֲשִׁיִּים** (שם מדעי: Dugongidae) הם משפחת יונקים ימיים מסדרת התחשאים, שכיום כוללת רק מין אחד - תחש המשכן (*Dugong dugon*) - הנפוץ בימים טרופיים באפריקה ובדרום אסיה ואוסטרליה. זהו המין הקיים היחיד שאיננו שייך למשפחות תחשי הנהרות.

## מיון
*סוג ללא מקור Anisosiren - נכחד
*סוג Caribosiren - נכחד
*סוג Indosiren - נכחד
*סוג Lentiarenium - נכחד
*סוג Kaupitherium - נכחד
*סוג Paralitherium - נכחד
*סוג Priscosiren - נכחד
*סוג Prohalicore - נכחד
*סוג Sirenavus - נכחד
*תת-משפחה Halitheriinae - נכחדה. לעיתים נחשבת למשפחה עצמאית.
**סוג Prototherium
**סוג Eotheroides
**סוג Eosiren
*תת-משפחה Halitheriinae - נכחדה
**סוג Halitherium
*תת-משפחה Dugonginae
**סוג Bharatisiren - נכחד
**סוג Callistosiren - נכחד
**סוג Crenatosiren - נכחד
**סוג Corystosiren - נכחד
**סוג Culebratherium - נכחד
**סוג Dioplotherium - נכחד
**סוג Domningia - נכחד
**סוג תחש (Dugong)
**סוג Italosiren - נכחד
**סוג Kutchisiren - נכחד
**סוג Nanosiren - נכחד
**סוג Norosiren - נכחד
**סוג Rytiodus - נכחד
**סוג Xenosiren - נכחד
*תת-משפחה Metaxytheriinae - נכחדה
**סוג מטקסיתריום (Metaxytherium)
*תת-משפחה Hydrodamalinae - נכחדה. לעיתים נחשבת למשפחה עצמאית.
**סוג דוסיסירן (Dusisiren)
**סוג Hydrodamalis - בה פרת הים של שטלר

## הערות שוליים

## קישורים חיצוניים

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1821
קטגוריה:טקסונים שתוארו בידי ג'ון אדוארד גריי
פרס גלובוס הזהב לתסריט הטוב ביותר

**פרס גלובוס הזהב לתסריט הטוב ביותר** (באנגלית: **Golden Globe Award for Best Screenplay**) הוא פרס הניתן מטעם איגוד העיתונאים הזרים בהוליווד (HFPA).

## זוכים ומועמדים

הערה: סרט עם הסימן **†** זכה בפרס אוסקר לתסריט המקורי הטוב ביותר
הערה: סרט עם הסימן **‡** זכה בפרס אוסקר לתסריט המעובד הטוב ביותר 
הערה: סרט עם הסימן **§** זכה בפרס גלובוס הזהב ולא היה מועמד לפרס אוסקר.

## קישורים חיצוניים
* 
* אתר טקס גלובוס הזהב 
* פרס גלובוס הזהב במסד הנתונים IMDb 

## הערות שוליים

קטגוריה:פרס גלובוס הזהב
גלובוס הזהב
מיסטי קופלנד

250px|ממוזער|שמאל|עטיפת האוטוביוגרפיה של קופלנד
**מיסטי קופלנד** (באנגלית: **Misty Copeland**; נולדה ב-10 בספטמבר 1982) היא רקדנית בלט אמריקאית. היא הפרימה בלרינה של תיאטרון הבלט האמריקאי, הראשונה ממוצא אפריקאי אמריקאי בתפקיד זה.

## ביוגרפיה
קופלנד נולד בקנזס סיטי שבמיזורי. בגיל שנתיים התגרשו הוריה והיא נדדה עם אמה וחמשת אחיה בשכונות שונות בלוס אנג'לס שבקליפורניה. החלה לרקוד בלט בגיל 13 בסטודיו בסן פדרו, היא עברה להתגורר בבית מורתה לבלט סידני בראדלי ועד מהרה התפתחה לרקדנית מצטיינת. בגיל 15 הוכתרה על ידי העיתון לוס אנג'לס טיימס לרקדנית הצעירה הטובה ביותר באזור לוס אנג'לס רבתי וזכתה למלגת לימודים בבלט סן פרנסיסקו. אמה של קופלנד דרשה שתחזור להתגורר בביתה ובתגובה הגישה קופלנד בקשה לבית המשפט לזכות בעצמאות מאמה. הסכסוך זכה לתשומת לב תקשורתית רבה. לאחר חודשיים הוסרה התביעה והיא חזרה להתגורר עם אמה, שהתחייבה כי לא תמנע ממנה לרקוד בלט.

בשנת 2000 התקבלה קופלנד לתיאטרון הבלט האמריקאי, באוגוסט 2007 קודמה לדרגת רקדנית סולנית, ב-2012 כיכבה לראשונה בתפקיד ראשי בהצגה מרכזית כשגילמה את דמותה של "ציפור האש" במופע "ציפור האש" וזכתה לשבחי הביקורת. היא נאלצה להיעדר כשבעה חודשים מהופעות בעקבות סדרת שברי מאמץ בעצם השוקה. לאחר שובה לבמה כיכבה בין השאר בתפקידים הראשיים בהצגות הבלט "אגם הברבורים", "קופליה", "לה ביידר" ו"מאנון". ביוני 2015 נבחרה לרקדנית הראשית של התיאטרון. באותה שנה נבחרה לככב במחזמר בברודוויי "יום בניו יורק" ("On the Town") מאת ליאונרד ברנשטיין על בסיס רעיונו של ג'רום רובינס.

ב-2014 צורפה לוועדה המייעצת לנשיא ארצות הברית ברק אובמה בענייני כושר גופני, ספורט ותזונה. ב-2015 נבחרה לרשימת האנשים המשפיעים ביותר בעולם על ידי טיים מגזין.

קופלנד היא פרזנטורית של חברת הלבשת הספורט אנדר ארמור, פרסומת בכיכובה זכתה להצלחה גדולה ולמעל 9 מיליון צפיות ב-YouTube. בסרטון מקריאה ילדה מכתבי דחייה שקיבלה קופלנד ובהם מצוין שהיא אינה מתאימה להיות רקדנית בלט עקב מבנה גופה וגילה, על רקע ביצועים מרהיבים של קופלנד.

היא חיברה אוטוביוגרפיה בשם **Life in Motion** שיצאה לאור בהוצאת סיימון ושוסטר ב-2014 וספר ילדים בשם "Firebird".

ביולי 2016 נישאה לבן זוגה אולו אוונס ולהם בן אחד.

## קישורים חיצוניים

* 

* 
* מיסטי קופלנד באתר תיאטרון הבלט האמריקאי
* כתבה בתוכנית 60 דקות מובאת באתר רואים עולם
* נטעלי גבירץ, ברבור שחור, גרסת המציאות, באתר mako, 22 בפברואר 2016
*  
* 
* נדיה קומנץ', מיסטי קופלנד, טיים 100
* An Unlikely Ballerina, ניו יורקר, 22 בספטמבר 2014

## הערות שוליים

קטגוריה:רקדניות בלט
קטגוריה:פרימה בלרינות
קטגוריה:רקדניות אמריקאיות
קטגוריה:אמריקאים שהופיעו ברשימת טיים 100
קטגוריה:אמריקאיות שנולדו ב-1982
קטגוריה:אמריקאים שנולדו ב-1982
מרגרטה

קטגוריה:שמות פרטיים לנשים
קטגוריה:שמות פרטיים שמקורם באבני חן
מצר האי בל

**מצר האי בל** (בצרפתית: **Détroit de Belle Isle**) הוא מצר ים קנדי המחבר בין מפרץ סנט לורנס לים לברדור, זהו המוצא הצפוני של מפרץ סנט לורנס.

המצר מפריד בין האי ניופאונדלנד לחצי האי לברדור בקנדה. המצר הוא חלק מהדרך הקצרה ביותר בין הימות הגדולות לבין אירופה.

אורך המצר 125 ק"מ ורוחבו נע בין 15 ל-60 ק"מ. בחורף חלק מהמצר מכוסה קרח.

שמו של המצר ניתן לו משמו של האי בל שנמצא בפתח המצר.

## קישורים חיצוניים

* 

קטגוריה:ניופאונדלנד ולברדור: גאוגרפיה
קטגוריה:קוויבק: גאוגרפיה
בל
בל
המניפסט השחור

**המניפסט השחור** (באנגלית: **Icon**) הוא ספר מתח מאת פרדריק פורסיית'. בשנת 2005 עובד הספר לסרט קולנוע בבימויו של צ'ארלס מרטין סמית ובכיכובם של פטריק סווייזי, מייקל יורק ופטריק ברגין.	
## עלילה
נייג'ל אירוויין, ראש ה-SIS לשעבר מגייס את ג'ייסון מונק, סוכן חשאי ב-CIA במהלך המלחמה הקרה וקודם לכן סמל בחיל המודיעין של צבא ארצות הברית שלחם במלחמת וייטנאם, במטרה לסכל את השתלטותו של רודן על רוסיה. מונק עובר השתלמויות שנות בטירת פורבס בלב בריטניה במטרה לרענן את כישוריו. בין היתר הוא ובכלל זה בשימוש במחשבים ואימוני ירי באקדח מאת סמל בכיר ביחידת ה-SAS. בתום ההכשרה יוצא מונק לרוסיה, אולם לרודן מסייע אנאטולי גרישין, קולונל בדימוס ב־KGB שהוא יריבו המושבע של מונק.

## קישורים חיצוניים
* 

## הערות שוליים

קטגוריה:ספרי מתח
קטגוריה:ספרים בריטיים
קטגוריה:ספרי 1996
קטגוריה:ספרי ריגול
קטגוריה:פרדריק פורסיית'
אליהו ליאון לוי

ממוזער|ספרי הרב אליהו ליאון לוי
ממוזער|בית הכנסת בישיבת תיקוני אליהו ומעייני הישועה
הרב **אליהו ליאון לוי** ("הבאבא ליאון") (ה'תרצ"ט, 1939 – ד' באב ה'תשע"ה, 20 ביולי 2015) היה מקובל מבני ברק, מחבר "**תיקון יסוד ישועת אליהו**".

## ביוגרפיה
נולד כבן זקונים לשפיקה ולרב ישועה שהיה רב העיר מרעאש שבטורקיה. כשהיה כבן 8, משפחתו עלתה לארץ ישראל והתיישבה במושבה נס ציונה, ובהמשך עברה להתגורר בשכונת עזרא שבתל אביב-יפו, שם הקים אביו את בית המדרש "עזרה ותושיה" והיה לרבם של העולים מטורקיה.

בגיל 12 למד בישיבת "אוהל מועד" בתל אביב, ובגיל 18 עבר ללמוד בישיבת חב"ד בעיר. בגיל 21 התגייס לצנחנים, אך כבן למשפחה שכולה שאיבדה את בנה  במהלך מלחמת העצמאות, שוחרר לאחר כשנה. מקום קבורתו של אחיו לא נודע גם כיום. נישא לשושנה והחל ללמוד בכולל "בית הלל" במשך כארבע שנים, ולאחר מכן החל ללמוד את תורת הקבלה.

לימים עבר להתגורר בבני ברק והקים בה את ישיבת המקובלים "**תיקוני אליהו ומעייני הישועה**" בראשה עמד עד פטירתו. בימי חמישי נהג להיות שרוי בתענית ולקבל קהל.

חיבר את "תיקון יסוד ישועת אליהו" - תיקון מיוחד להוצאת זרע לבטלה, ובמשך עשרות שנים היה עובר עם חסידיו מעיר לעיר בבתי כנסת ומנחיל את התיקון. התיקון היה נערך מדי יום חמישי בימי השובבי"ם, בלילות של תפילות ותיקונים בשירה ובכיה עד אור הבוקר. התיקון האחרון בכל שנה שהיה נערך בכותל המערבי משך אליו אלפי אנשים.

היה ידוע כחזן.

במשך כארבעים וחמש שנה הרב היה מגיע פעמיים בשבוע לכותל המערבי: פעם אחת באמצע השבוע ופעם שנייה במוצאי שבת, שם היה מסיים יחד עם חסידיו את ספר התהילים ולאחר מכן היה מעביר דרשה שבועית. כמו כן, היה מגיע עם חסידיו מידי ראש חודש לכותל המערבי ל"תיקון ליל ראש חודש".

נפטר בד' באב תשע"ה, 20 ביולי 2015 בבני ברק, בגיל 76.

## ספריו
* "ישועות אליהו השלם", הופץ גם כספר מקוצר בשם "ישועות אליהו"
* "קדושת ישראל", הופץ גם כספרון-כיס מקוצר
* "צעקת ישראל", הופץ גם כספרון-כיס מקוצר
* "משבצות זהב לבושה" - לנשים

### צאצאיו
* בנו בכורו הרב יהושע לוי, ראש ישיבת עטרת הלווים
* בנו הרב חיים לוי, רב בישיבת עטרת הלויים
* בנו ר' שמואל לוי, חזן בית הכנסת ספרא במנהטן

## קישורים חיצוניים

* תיקון יסוד ישועת אליהו באתר אורייתא
* כתבה על ליל תיקון היסוד, מאת צבי פישמן
* שירת הרב בתיקון היסוד בכותל המערבי, באתר יוטיוב
* 
* 
* 

## הערות שוליים

קטגוריה:מקובלים ישראלים
קטגוריה:רבנים חרדים ישראלים
קטגוריה:רבנים ספרדיים ישראלים
קטגוריה:עולים לאחר מלחמת העולם השנייה
קטגוריה:בני ברק: רבנים
קטגוריה:ישראלים שנולדו ב-1939
קטגוריה:ישראלים שנפטרו ב-2015
גביע העולם למועדונים 2015

**גביע העולם למועדונים 2015** נערך בשנת 2015 ביפן מ-10 בדצמבר עד 20 בדצמבר, והוא גביע העולם למועדוני כדורגל ה-12 במספר. בטורניר זכתה הקבוצה הספרדית ברצלונה נציגת אופ"א אשר גברה במשחק הגמר על ריבר פלייט הארגנטינאית, נציגת CONMEBOL. הייתה זו הזכייה הרביעית של מועדון ספרדי בטורניר.

## אצטדיונים
שני אצטדיונים נבחרו לארח את הטורניר: אצטדיון ניסאן (האצטדיון הבינלאומי יוקוהמה) ואצטדיון נגאי.

## קבוצות משתתפות
הקבוצות שהשתתפו בטורניר הן:

## המשחקים
### שלב הפלייאוף

### רבע הגמר

### המקום החמישי

### חצי הגמר

### המקום השלישי

### הגמר

## פרסים

## קישורים חיצוניים
* 

קטגוריה:גביע העולם בכדורגל לקבוצות
קטגוריה:תחרויות כדורגל ב-2015
קטגוריה:תחרויות כדורגל ביפן
קטגוריה:2015 באסיה
מקלט של אחד עשר

ממוזער|מקלט של אחד עשר, 1970
**מקלט של אחד עשר** (ברוסית: **Приют одиннадцати**) הוא בית מלון למטפסים על ההר אלברוס בקווקז בגובה של 4,130 מטר מעל פני הים.

זהו המלון על ההר הגבוה ביותר באירופה. הוקם על המדרון הדרום מזרחי של ההר אלברוס. שם המלון נבחר לפי הצעתו של יו"ר "אגודת הרי קווקז" ר. לייזנגר, שלן במקום הזה עם קבוצת סטודנטים בשנת 1909.
## היסטוריה
בניין העץ הראשון של המקלט נבנה בשנת 1932, ובשנת 1938 הוקם במקומו בניין בן שלוש קומות שעמד במשך 60 שנים. ה"מקלט" נבנה תוך עונה אחת עם עזרתה של האוכלוסייה המקומית, שהרימה חומרי בנייה לאתר בגובה של 4,130 מטר עם תשלום עבור כל קילו של מטען. קומת הקרקע של הבניין שמשה כ"מקלט" למטפסים, קומה שנייה - למדריכים ומצילים, שלישית - למדענים.

המקלט שימש גם אנשי נקו"ד והיה בו טלפון ישיר לקרמלין. היה במקום בית מרחץ קטן שנהרס בקרבות במהלך מלחמת העולם השנייה. ב-28 בספטמבר 1942 התרחש במלון מאבק בין היחידה המיוחדת של הנקו"ד לחיילים גרמנים. הקרב הסתיים בהפסד של כוחות הנקו"ד.

בקומה השלישית, בעקבות מאמצים של חובבי טיפוס הרים, הוקם מוזיאון. 

באוגוסט 1998 נשרף המקלט, בגלל הפרות של כללי בטיחות אש, ככל הנראה, שביצעו תייר מצ'כיה והמדריכים הרוסים.

בשנת 2001, השתמשו המטפסים לראשונה במקלט חדש שנבנה במקומה של תחנת דיזל ישנה. נכון לעכשיו, הבניין הישן השרוף מפורק לחלוטין. במקומו נבנה בניין חדש. נכון לשנת 2013 בנייתו של המלון כבר יצאה לדרך.

## קישורים חיצוניים

* 
קטגוריה:רוסיה: בתי מלון
קטגוריה:קווקז
קטגוריה:טיפוס
פירגון

**פירגון** הוא מונח לא רשמי בעברית מודרנית, ומושג נפוץ בתרבות הישראלית, שמתאר פעולה חיובית של אהדה, עידוד ותמיכה באדם, שנועדה לחזק את הרגשתו הטובה. מטרת הפירגון היא להפגין נדיבות רוח, חיבה, אמפתיה ושמחה אמיתית כלפי האדם, לרוב בגין משהו שהוא עשה או קרה לו או עתיד לקרות.

צורת הפועל של המילה, "לפרגן", מתארת פעולה, שמטרתה לגרום למישהו להרגיש טוב ולתת לו חיזוק בלי מניעים נסתרים והעדר שליליות.

## הגדרות
במילונים ולקסיקונים לעברית חדשה מוצעות מספר הגדרות למונח פירגון. במילון ספיר, למשל, מתואר המונח כ"מחווה של חוסר קנאה, ראייה בעין טובה, אהדה". ב"מילון הצירופים" יש התייחסות לפירגון עצמי - "פירגן לעצמו. יזם עבור עצמו אירוע מהנה, רכישה נחשקת או בילוי ... השימוש הוא בדרך כלל בהוראת תמיכה או עידוד של הזולת".

חלופות עבריות המוצעות במילונים למילה "לפרגן", הן 'לראות בעין טובה' (לעומת 'לראות בעין צרה או רעה'), 'לדרוש בטובתו של...', 'לקבל באהדה', 'לשמוח בהצלחה או הישג של אדם', וכדומה.

## אטימולוגיה
מקור המילה על-פי האקדמיה ללשון העברית - הפועל 'פרגן' ושם הפעולה 'פירגון' - מיידיש, המילה "פארגינען" (ההגייה farginen), ומכאן גם הפ"א הרפה בראש המילה.

המקור הרחוק יותר הוא המילה הגרמנית *Vergönnen*, משם לקחה אותו היידיש, ומשם היא אומצה לעגה (סלנג) העברית.

## יום הפרגון הבין לאומי
בשנת 2014, עמותת Made In JLM פעלה ליצירת "יום הפרגון הבינלאומי", יום אשר מצוין בתאריך ה-17 ביולי בכל שנה. ביום זה אנשים בוחרים לחלק מחמאות ושבחים לאנשים אחרים במדיה החברתית. . כדי לקדם את האירוע, ארגנה העמותה במשך יממה האקתון, כאשר אחד התוצרים שלו הוא ה"פירגונטור" - כלי אשר מחולל מחמאות במספר שפות.

## קישורים חיצוניים

* Carmon, Irin. HEBREW’S SPECIAL PRIDE. Tablet Magazine; June 18, 2012
* 
* Firgun: An optimistic little word
* Davis, Barry. Spreading the good word. Jerusalem Post. July 2015
* אתר האינטרנט של יום הפרגון העולמי


## הערות שוליים

קטגוריה:סלנג עברי
החברה קדישא של קהילת פראג

[ממוזער|250px|שמאל|בנין בית הטהרה של החברה קדישא של קהילת פראג, לשמאלו נראה קיר [הקלויז בפראג]]
**חברה קדישא גמילות חסד של אמת של קהילת פראג** היה ארגון ללא כוונת רווח של קהילת פראג היהודית. החברה היא החברה קדישא שתקנותיה הן העתיקות ביותר שהשתמרו, ומנהגיה מהווים מקור לרבים ממנהגי הקבורה.

## היסטוריה
החברה קדישא של קהילת פראג נוסדה בשנת ה'שכ"ד (1564), ותקנותיה מיוחסות לרבה של הקהילה באותה תקופה - המהר"ל מפראג. אף שידועות חברות-קדישא קדומות יותר, זו של קהילת וילנה הוקמה לפי מסורת מקומית עוד בשנת ה'רמ"ז (1487), לא נותר תיעוד לתקנות קדומות יותר. התקנות המוקדמות ביותר של החברה קדישא הווילנאית, מתוארכות לשנת ה'ת"ל (1670).

מלבד עיסוק בטהרת המת ובקבורתו, שכללו את ארגון ההלוויה והבאת מניין אנשים לכבוד המת; כללו פעילויות הארגון גם ביקור חולים, דאגה לטיפול רפואי הולם ומימונו, ותמיכה סוציאלית במשפחות. לאחר הקבורה, היו אנשי החברה קדישא מארגנים את ימי השבעה בבית המשפחה האבלה, והיו אחראים לאמירת קדיש אחרי מתים שלא השאירו קרובי משפחה שיעשו זאת.

סופר החברה קדישא בראשית המאה ה-19, משה וולף ייטלס (ייטלש), הדפיס בין השנים 1828–1830 את מנהגי החברה, לצד תפילות שנהגו לומר בשלבים השונים של העיסוק בנפטר. בהערות השוליים של שני כרכי הספר, משוקעות עובדות ואנקדוטות ממקרים שאירעו בקהילה, הלוויותיהם של רבניה כמו רבי מאיר פישלס ורבי יחזקאל לנדא, והוראות מיוחדות שלהם במקרים שונים.

בית הכנסת המיוחד לחברי החברה קדישא, היה הקלויז בפראג, שלצידו עמד "בית הטהרה" של החברה קדישא, ומאחוריהם בית הקברות היהודי העתיק בפראג

בתחילת המאה ה-21 משמש בית הכנסת כחלק ממתחם המוזיאון היהודי בפראג, ובו תצוגת קבע של תשמישי קדושה ופריטים שהיו בשימוש בטקסים יהודיים מהמאה ה-16 ועד המאה ה-19; ומוצגת בו תערוכת ציורים בממדים גדולים בסגנון הבארוק המאוחר, ובה 15 תמונות המתארות את פעילות החברה-קדישא. התמונות הוזמנו בידי הנהלת החברה-קדישא, הצייר אינו ידוע, אך תאריך ציור התמונות משוער לשנת 1772. בערך בתקופה זו חדלו לקבור בבית הקברות העתיק של העיר.

## קישורים חיצוניים

* 
* 

[ממוזער|650px|מרכז|חברי החברה-קדישא של פראג מתפללים ליד מיטתו של יהודי "[שכיב מרע". ציור מ-1772]]

## הערות שוליים

קטגוריה:יהדות פראג
קטגוריה:קבורה ביהדות
קטגוריה:ארגוני קבורה
קטגוריה:בית הקברות היהודי העתיק בפראג
פרסי בחירת הנוער 1999

**טקס פרסי בחירת הנוער לשנת 1999** הוא הטקס הראשון שהתקיים במסגרת פרסי בחירת הנוער האמריקאים. הטקס התקיים ב-1 באוגוסט 1999 בשדה התעופה של סנטה מוניקה בקליפורניה ושודר בערוץ פוקס. לטקס לא היו מנחים, אולם בריטני ספירס הציגה אותו לצד הופעות האומנים קריסטינה אגילרה, בלינק-182 ואן סינק שהופיעו יחד עם גלוריה אסטפן.
* מספר המועמדויות הרב ביותר: הסרט "משחקי פיתוי" - 8 מועמדויות
* מספר הזכיות הרב ביותר: הסרט "משתגעים על מרי" + השחקן פרדי פרינז ג'וניור - 3 זכיות כל אחד

## מועמדויות וזכיות
### בחירת הקולנוע

### בחירת הטלוויזיה

### בחירת הספורט

### בחירת האופנה ושונות

## קישורים חיצוניים
* 

* פרסי בחירת הנוער 1999, במסד הנתונים הקולנועיים IMDb 
* מועמדויות וזכיות בפרסי בחירת הנוער 1999, במסד הנתונים הקולנועיים IMDb 

1999
כף פרוול

**כף פרוול** (בגרינלנדית: **Uummannarsuaq**; בדנית: **Kap Farvel**) הוא מצוק בדרום האי אגר בגרינלנד.

כף פרוול היא הנקודה היבשתית הדרומית ביותר בגרינלנד ומהווה נקודה חיבור בין האוקיינוס האטלנטי וים לברדור. קו הרוחב של הכף זהה לקו הרוחב של אוסלו, סנקט פטרבורג ואיי שטלנד.

האי אגר והאיים הקטנים שלידו הם חלק מארכיפלג כף פרוול. הארכיפלג הוא חלק מהעיר ננורטליךּ (Nanortalik) שבמחוז כויאשק.

## קישורים חיצוניים

קטגוריה:גרינלנד: לשונות יבשה
צ'אד הו

**צ'אד הו** (באנגלית: **Chad Ho**, נולד ב-21 ביוני 1990) הוא שחיין דרום אפריקאי. הוא אלוף העולם (קאזאן 2015) בשחייה ל-5 ק"מ.

## ביוגרפיה
הו נולד ביוהנסבורג.

באולימפיאדת בייג'ינג (2008) סיים הו במקום תשיעי במשחה ל-10 ק"מ במים פתוחים בתוצאה של 1:52:13.1 שעות.

### מדליית ארד עולמית
באליפות העולם שנערכה ברומא, איטליה ביולי 2009 זכה הו במדליית ארד במשחה ל-5 ק"מ במים פתוחים בתוצאה של 56:41.9 דקות, אחרי תומאס לורץ מגרמניה (56:26.9 דקות) וספירידון יאניוטיס מיוון (56:27.2 דקות). נוסף לכך, הוא סיים במקום 23 במשחה ל-10 ק"מ בתוצאה של 1:53:13.1 שעות.

באליפות העולם שנערכה בשאנגחאי, סין ביולי 2011 סיים הו במקום 20 במשחה ל-10 ק"מ בשחייה במים פתוחים בתוצאה של 1:54:58.6 שעות.

באליפות העולם שנערכה בברצלונה, ספרד ביולי 2013 סיים הו במקום רביעי במשחה ל-5 ק"מ בתוצאה של 53.33.7 דקות, 5 עשיריות השנייה ממדליית ארד ובמקום שמיני במשחה ל-10 ק"מ בתוצאה של 1:49:26.3 שעות.

### אלוף עולם
באליפות העולם שנערכה בקאזאן, רוסיה ביולי 2015 זכה הו במדליית זהב במשחה ל-5 ק"מ במים פתוחים בתוצאה של 55:17.6 דקות, לפני רוב מופלס מגרמניה (55:17.6 דקות) ומטיאו פורלן מאיטליה (55:20.0 דקות). נוסף לכך, הוא סיים במקום 19 בתחרות ל-10 ק"מ (1:50:47.9 שעות).

## קישורים חיצוניים

קטגוריה:שחיינים באולימפיאדת בייג'ינג (2008)
קטגוריה:שחייני מים פתוחים דרום אפריקאים
קטגוריה:אלופי עולם בשחייה במים פתוחים
קטגוריה:שחיינים אולימפיים דרום אפריקאים
קטגוריה:דרום אפריקאים שנולדו ב-1990
מדפורד

**מדפורד** הוא התעתיק העברי לשם **Medford** באנגלית.

קטגוריה:שמות משפחה
דניאלה דנבי-אש

**דניאל דנבי-אש** (באנגלית: **Daniela Denby-Ashe**; נולדה ב-9 באוגוסט 1978) היא שחקנית אנגלייה. ידועה בעיקר בזכות גילום הדמות שרה הילס באופרת הסבון "איסטאנדרס", הופעתה כמרגרט הייל בדרמה התקופתית "צפון ודרום" וכג'ייני הרפר בסיטקום "המשפחה שלי". עוד שיחקה בסדרת הדרמה "דרך ווטרלו" בתפקיד לוריין דוניגן, אחרי שהופיעה בסדרה בתפקיד אורח שנים אחדות לפני כן.

## ביוגרפיה
הוריה של דנבי-אש הם ממוצא פולני, שם משפחתו של אביה היה Pszkit (שְׁקִיט). לפני שהתחתנו החליטו אביה ואמה לאמץ להם שם בריטי, כל אחד מהם בחר שם לטעמו מתוך ספר הטלפונים והוסיפו מקף בין שני השמות.

דנבי-אש שולטת באנגלית, פולנית וצרפתית, שפה אותה למדה מסבתה, שגדלה בצרפת עד מלחמת העולם השנייה.

בגיל שנתיים החלה דנבי-אש ללמוד בלט, ובשלב מאוחר יותר למדה סטפס. מגיל 10 עד 16 למדה בכמה בתי ספר למשחק בהם Corona Academy.

הניסיון הראשון שלה בצילומים היה בהקלטת וידאו של שירי ילדים במסגרת "פיקוויק וידאו". כילדה שחקנית הופיעה בפרסומות לטלוויזיה, ואחר כך בתוכניות טלוויזיה כגון "Kevin & Co" ובסיטקום "Desmond's" של ערוץ 4. עוד השתתפה בפרק בסדרה "פשוט נהדרת" לצד ג'ניפר סונדרס וג'וליה סוואלה. הפריצה הגדולה שלה הייתה כשקיבלה את התפקיד 'שרה הילס' באופרת הסבון של ה-BBC "איסטאנדרס". דמות שגילמה עד 1999.

בשנת 2000 החלה דנבי-אש להשתתף בקומדיית המצבים "המשפחה שלי" כג'ייני הרפר. היא לא שיחקה בעונה הרביעית של הסדרה ב-2003, אך חזרה לתפקיד ב-2004. ביוני 2011 שודרה ב-BBC One העונה ה-11 והאחרונה של הסדרה.

ב-2004 כיכבה דנבי-אש לצדו של ריצ'רד ארמיטאג' בדרמה התקופתית "צפון ודרום", עיבוד לרומן באותו שם מאת אליזבת גסקל, וגילמה את גיבורת הרומן מרגרט הייל. ב-2006 שיחקה בתפקיד מרי בפרק "יוונים הנושאים מתנות" בסדרת המדע בדיוני "טורצ'ווד". תפקידים נוספים שלה בטלוויזיה היו בסדרות "Office Gossip", "Rescue Me",  ובפרק בסדרת המחזות "The Afternoon Play". ב-2005 השתתפה בתוכנית הרדיו הקומית "Ring Around the Bath".

ב-2007 שיחקה דנבי-אש בתפקיד מזכירתו של רוברט מקסוול בסרט "מקסוול", דרמה ביוגרפית בהפקת ה-BBC. בדצמבר 2008 השתתפה בסדרת הדרמה העל-טבעית "Crooked House", ובאוקטובר 2010 כיכבה בפרק בסדרת המתח של ITV "רציחות במידסומר".

באפריל 2009 השתתפה בפרק אחד בעונה הרביעית של הסדרה "ווטרלו רואד" בתפקיד המורה המחליפה ג'ם אלן. ב-2012 חזרה דנבי-אש להופיע בסדרה כמשתתפת קבועה בתפקיד לוריין דוניגן.

## פילמוגרפיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:בריטיות שנולדו ב-1978
קטגוריה:בריטים שנולדו ב-1978
רמת קליפורניה

**רמת קליפורניה** (באנגלית: **California Plateau**; היא רמה גלית מכוסה קרח, באורך 48 ק"מ וברוחב שבין 3.6 ל-19.6 ק"מ, המתנשאת לגובה 3,000 מ' בצדו במזרחי של קרחון סקוט. גובהה המקסימלי של הרמה הוא 3,275 מטר בהר בלקברן שבקצה הדרומי שלה. את צדה הצפון-מערבי של הרמה מציינים צוקי הסלע התלולים של מתלול ווטסון; הצד הדרום-מזרחי משתפע בהדרגה אל פני הקרקע המתגבהים של קרח פנים-הארץ. 

הסקר הגאולוגי של ארצות הברית מיפה את הרמה על פי מדידות קרקע ומצילומי אוויר של צי ארצות הברית בין 1960 ל-1964, והוועדה המייעצת לשמות אנטארקטיים קראה לה על שם כמה סניפים של אוניברסיטת קליפורניה, ששלחו מספר רב של חוקרים לעבודה באנטארקטיקה.

קליפורניה
פרסי בחירת הנוער 2000

**טקס פרסי בחירת הנוער לשנת 2000** התקיים ב-6 באוגוסט 2000 בסנטה מוניקה שבקליפורניה ושודר בערוץ פוקס. לטקס לא היו מנחים, אולם פרדי פרינז ג'וניור הציג אותו לצד הופעות האומנים 98 דיגריז, בי.בי מאק, נו דאוט ואנריקה איגלסיאס. הספורטאיות האחיות סרינה וונסה ויליאמס קיבלו בטקס זה את פרס **הישג יוצא מגדר הרגיל** על הישגים בענף הספורט טניס.

* מספר המועמדויות הרב ביותר: הזמרת בריטני ספירס - 7 מועמדויות
* מספר הזכיות הרב ביותר: הלהקה אן סינק - 4 זכיות
## מועמדויות וזכיות
### בחירת הקולנוע

### בחירת הטלוויזיה

### בחירת המוזיקה

### בחירת הספורט

### בחירת האופנה ושונות

## קישורים חיצוניים
* 

* פרסי בחירת הנוער 2000, במסד הנתונים הקולנועיים IMDb 
* מועמדויות וזכיות בפרסי בחירת הנוער 2000, במסד הנתונים הקולנועיים IMDb 

2000
פאבו טלוולה

**פאבו טלוולה** (בפינית: **Paavo Talvela**; 19 בינואר 1897 – 30 בספטמבר 1973) היה גנרל פיני שלחם בצבא פינלנד במהלך מלחמת העולם השנייה.

## ביוגרפיה
### תחילת דרכו
טולוולה נולד בוונטה שבמחוז הדוכסות הגדולה של פינלנד (אז האימפריה הרוסית היום פינלנד). כמו צעירים פינים רבים שרצו לשים קץ לשלטון הדיכוי הרוסי, הוא התגייס לצבא הקיסרות הגרמנית, ולחם לצד גרמניה במהלך מלחמת העולם הראשונה, אז רכש ידע צבאי בסיסי. לאחר שפינלנד זכתה בעצמאות חזר אליה התגייס לתנועת "המשמרות הלבנים" ולקח חלק במלחמת האזרחים הפינית. הוא נודע כמפקד נועז, מעולה בהתקפה אך חסר משמעת מעט. הוא הרשים את מפקד הצבא הברון קארל גוסטף אמיל מנרהיים וב-1939 כבר היה קולונל.

### מלחמת העולם השנייה

הוא השתתף במלחמת החורף, ובמהלכה זכו חייליו לפרסום כ-"כוח T". בקרב טולוואיירווי (שהיה למעשה הקרב הגדול הראשון במלחמה זו) ביחד עם אארו פאיארי השמיד טלוולה שתי דיוויזיות רוסיות מהארמייה השמינית. לאחר הקרב הועלה לדרגת גנרל-מיור.

שיטתו של טלוולה בקרבות זכתה לכינוי "מוטי". במסגרת שיטה זו היו הפינים מאתרים יחידות רוסיות שהתרחקו ואז נפטרים מהן בתנאים שלהם. מפקדים פינים נוספים עשו שימוש בטקטיקה זו ביניהם היילמאר סילאסוואו, ווולדמאר הגלונד. טלוולה המשיך להילחם באזור אגם לדוגה עד חתימת חוזה השלום ב-1940. לאחר מכן חזר לחיים אזרחיים ויצא למספר משלחות לגרמניה הנאצית בשם פינלנד.

עם התחלת מלחמת ההמשך חזר טלוולה לצבא, קודם לדרגת גנרל, והיה חוד החנית של הפלישה הפינית לשטחי רוסיה. הוא מוטט לחלוטין את הארמייה השביעית הרוסית וחזר לגבולות הפיניים שלפני מלחמת החורף. מכל המצביאים הפיניים במלחמה זו טלוולה הגיע למרחק הגדול מכולם, והקים ראש גשר על נהר הסוויר. אולם במאי 1942 הותקף ונאלץ לנטוש אותו. במהלך המלחמה זכה בצלב מנרהיים. בינואר נשלח טלוולה כדי לייצג את פינלנד במשא ומתן עם גרמניה. הוא נפגש עם אדולף היטלר ושוחח עמו בערך שעה, הוא עתיד להיפגש עם היטלר עוד פעמיים בחייו. אולם המשימה הדיפלומטית הוגיעה אותו ולבקשתו הוא הוחזר לחזית. בשנת 1944 כשהיחסים בין גרמניה לפינלנד הורעו, הציע ראש האס אס היינריך הימלר לטלוולה להיות ראש הסיעה הגרמנית בפינלנד, אולם טלוולה סרב.

### אחריתו
הוא מת בהלסינקי בשנת 1973. אשתו מתה בשנת 1989. בחייו הוא פרסם ספר בן שני כרכים בשם "Sotilaan elämä – muistelmat" ("חיים של חייל"), המבוסס על זכרונותיו.

## קישורים חיצוניים

* 

## הערות שוליים

קטגוריה:גנרלים פינים
קטגוריה:אנשי צבא פינים במלחמת העולם השנייה
קטגוריה:אנשי צבא גרמנים במלחמת העולם הראשונה
קטגוריה:מעוטרי הצלב הגרמני בזהב
קטגוריה:מעוטרי צלב הברזל
קטגוריה:מלחמת החורף: אישים
קטגוריה:פינים שנולדו ב-1897
קטגוריה:פינים שנפטרו ב-1973
מדפורד (אורגון)

**מדפורד** (באנגלית: **Medford**) היא בירת מחוז ג'קסון במדינת אורגון בארצות הברית. העיר שוכנת על גדות נחל בר קריק (Bear Creek) בדרום-מערב אורגון. בעיר מתגוררים 74,907 תושבים (נכון ל-2010), ובמטרופולין שלה מתגוררים 203,206 תושבים (נכון ל-2010).

## היסטוריה
ב-1883 הגיעה לאזור קבוצה של מהנדסים וסוקרים במטרה לקבוע את המסלול של מסילת הרכבת העתידית בעמק רוג (Rogue Valley) שתקשר את צפון אורגון לגבול עם קליפורניה. תושבי העיירה ג'קסונוויל קיוו שהמסילה תעבור בעיירתם, אולם המהנדסים החליטו לבנות את המסילה מזרחה יותר, קרוב יותר לבר קריק. כמו כן הוחלט לבנות עיירה חדשה שתשמש כתחנה עבור המסילה. דייוויד לורינג, אחד המהנדסים, הציע לקרוא לה מדפורד, על שם עיר מולדתו מדפורד במסצ'וסטס. הבנייה החלה כעבור שנה ומדפורד נוסדה באופן רשמי על ידי אספת הנבחרים של אורגון ב-24 בפברואר 1885.

מדפורד קיבלה מעמד של עיר ב-1905. היא המשיכה לגדול וב-1927 היא הפכה לבירה של מחוז ג'קסון במקום ג'קסונוויל.

## תחבורה
את העיר משרת נמל התעופה רוג ואלי אינטרנשיונל-מדפורד, הנמצא במרחק של 6 קילומטרים צפונית למרכז העיר.

מדפורד נמצאת על מסלול כביש בין-מדינתי 5, המקשר בין העיר סן דייגו במדינת קליפורניה ובין העיירה בליין במדינת וושינגטון.

## ערים תאומות
* 

## קישורים חיצוניים

* 

* 

## הערות שוליים

קטגוריה:אורגון: ערים
קטגוריה:יישובים שהוקמו ב-1885
תם אהרון

**תֹם אהרון** (נולד בי"ד בניסן ה'תש"ן, 9 באפריל 1990) הוא סטנדאפיסט, תסריטאי, סאטיריקן ומגיש טלוויזיה ישראלי.

## ביוגרפיה
נולד ברעננה ב-1990 והחל להופיע בשנת 2013, בתחילה בערבי "במה פתוחה", ולאחר מכן כחלק מקבוצת "הערב סטנדאפ הזה".

בעקבות עיסוקו הרב בסאטירה פוליטית ועדתית, קיבל אהרון פינה בתוכנית האירוח "תוכנית קיציס", בה ניתח אירועים פוליטיים ואקטואליים מזווית עדתית. הפינה זכתה להצלחה ולביקורות חיוביות.

בנובמבר 2015 החל לכתוב טור במגזין "ליברל".

אהרון היה משתתף קבוע בתוכנית "גב האומה", החל מעונתה השלישית ועד סוף 2017.

כתב לתוכניות סאטירה שונות, כגון "תוכנית קיציס", "ארץ נהדרת", "גב האומה" ו"היהודים באים".

החל מ-2017 הנחה את "חיות במה יוצרות".

מינואר 2018 ועד דצמבר 2020, שידר תוכנית אישית ב"כאן 11" שנקראה "פעם בשבוע עם תם אהרון". חלק מהתכנית, המונולוג המרכזי בה, פורסם גם כהסכת בשם "תם אהרון - המונולוג המרכזי". התכנית שודרה במשך שלוש עונות.

מיוני 2021 ועד מאי 2023, הגיש בגלגלצ תוכנית שבועית באורך 3 שעות.

החל ממאי 2023 החל להגיש את תכנית הבוקר ברדיו 99 ביחד עם טל ברמן ואביה פרחי שעלתה לאחר סיום תכנית הבוקר של טל ואביעד. באותו חודש שודר בערוץ כאן 11 הספיישל הדוקו-קומי "נפיץ", אשר אותו כתב והגיש. הספיישל עוסק בהדרת נשים במרחב הציבורי.

באוקטובר 2023 החל להנחות את תוכנית האירוח הלילית "הלילה עם תם ויעל" לצד יעל פוליאקוב, ברשת 13.

אהרון מחליף מדי פעם את גיא זהר בהנחיית "מהצד השני עם גיא זהר".

עורך ראשי של "יומי" פרויקט טיקטוק המסכם את החדשות היומיות ומנגיש אותן לקהל צעיר.

בפברואר 2024 החל להשתתף בתוכנית הסטנדאפ והמערכונים "מועדון הסטנד-אפ" שמשודרת בכאן 11.

### חיים אישיים
בעברו היה בזוגיות עם השחקנית גיתית פישר. נשוי לליאת תורג'מן ולהם שתי בנות.

## קישורים חיצוניים

*  פעם שבוע עם תם אהרון, כל הפרקים, כאן 11 באתר תאגיד השידור הישראלי
*  חיות במה יוצרות, כל הפרקים, כאן חינוכית באתר תאגיד השידור הישראלי
*  פודקאסט תם אהרון - המונולוג המרכזי, כל הפרקים, באתר תאגיד השידור הישראלי
* תם אהרון באתר האינטרנט של ליברל
* 
* 
*  
* 
* 
*  תמונת מצב עם תם אהרון, בפודקאסט "גיקונומי", 23 במאי 2017
* רוני קובן, פגישה עם תם אהרן, כאן 11 - תאגיד השידור הישראלי, 1 בינואר 2018
* 
* 
*  פרק 6 | תם אהרון: " השמאל הישראלי מצפה שכולם יעבדו בשבילו כדי להחליף את השלטון ולהפיל את נתניהו", בפודקאסט "מה קורה כאן" עם לי-אור אברבך, באתר תאגיד השידור הישראלי
* 
*  תם אהרון בריאיון עם אסף ליברמן, בפודקאסט "1+1 אסף ליברמן מארח", באתר תאגיד השידור הישראלי
* 
* 
* 

## הערות שוליים

קטגוריה:סטנדאפיסטים ישראלים
קטגוריה:קומיקאים יהודים ישראלים
קטגוריה:תסריטאים ישראלים
קטגוריה:אתאיסטים ישראלים
קטגוריה:מגישי פודקאסטים ישראלים
קטגוריה:בוגרי תיכון מור מטרו-ווסט רעננה
קטגוריה:סגל תאגיד השידור הישראלי - שידורי הטלוויזיה
קטגוריה:חיילי גלי צה"ל
קטגוריה:ישראלים שנולדו ב-1990
הפועל קריית אונו

**הפועל קריית אונו** היא קבוצת כדורגל ישראלית מהעיר קריית אונו, המתמודדת בליגה ב'. בשיאה שיחקה הקבוצה בליגת המשנה במשך תשע עונות. בשנת 2024 נפתחה קבוצה בשם "מ.כ. קריית אונו" המתמודדת בליגה ג' דן

## היסטוריה
הקבוצה הוקמה בשנת 1952 בשם "הפועל כפר אונו". לאחר שנתיים הקבוצה עברה איחוד ונקראה "הפועל בני ברק/קריית אונו" עד לסיום עונת 1956/1957, כשהעפילה לראשונה לליגה ב'. בסיום עונת 1962/1963 העפילה לראשונה לליגה א' (הליגה השנייה), בה שיחקה תשע עונות רצופות וירדה לליגה ב'. בסיום עונת 1976/1977 העפילה בחזרה לליגה א' שהפכה כבר לליגה השלישית ושיחקה בה עד עונת 1997/1998. הקבוצה ירדה וחזרה לאחר עונה אחת.

בעונת 1990/1991 הגיעה הקבוצה עד למעמד חצי גמר גביע המדינה והפסידה 2–4 לקבוצת הפועל פתח תקווה. לזכות קריית אונו כבשו מיקי סנדרוב ואבי בן עזרא.

לאורך השנים התחרתה הקבוצה עם היריבה המקומית, בית"ר קריית אונו, עד שזו התפרקה בשנת 2004, ותקציב העירייה אשר היה מופנה אליה, מגיע מאז לקבוצת הפועל קריית אונו, שהפכה לקבוצה היחידה בעיר.

בשנת 2007 הוזכרה הקבוצה בעונה הראשונה של סדרת הטלוויזיה "מסודרים" כחלק מהעלילה. בסיום עונת 2014/2015 הייתה הקבוצה על סף עלייה לליגה א' כשהפסידה 0–2 למכבי יפו במשחקי המבחן.

מחלקת הנוער של המועדון הוקמה מחדש בשנת 1975, על ידי ישראל (ללה) שצ׳וצ׳ינסקי. ב-1976 הוקם במועדון בית הספר לכדורגל הראשון בישראל. ב-1989 הוביל המועדון, יחד עם ועדת הנוער בהתאחדות לכדורגל, באמצעות ישראל שצ׳וצ׳ינסקי (אז מנהל נבחרת הנוער) ואמנון רז (מאמן נבחרת הנערים), את שיטת המשחקים לרוחב המגרש לשנתונים הצעירים.

## שחקני עבר במועדון
***ראו:** **[[:קטגוריה:כדורגלני הפועל קריית אונו|רשימת כדורגלני הפועל קריית אונו]]**
*עמרי אפק
*לירן שטראובר
*מנור חסן
*צדיק בינו
*ישראל פוגל
* אבי בקר
* עופר בקר
* יעקב כליפה
* יוסי גואטה
* ציון בזר

## מאמנים בעבר
*אשר בלוט
*דרור קשטן
*יורם אורנשטיין
*ערן קוליק

## קישורים חיצוניים
* 

## הערות שוליים

קטגוריה:קבוצות כדורגל ישראליות
קריית אונו
קטגוריה:קבוצות כדורגל שהוקמו ב-1952
קטגוריה:קריית אונו: ספורט
וולדמאר הגלונד

**יוהאן וולדמאר הגלונד** (**Johan Woldemar Hägglund**; 10 באוגוסט 1893 – 12 בפברואר 1963) היה גנרל פיני שלחם בצבא פינלנד במהלך מלחמת העולם השנייה.

## ביוגרפיה
### תחילת דרכו
הגלונד נולד בויפורי שבדוכסות הגדולה של פינלנד (כיום ברוסיה). הוא למד הנדסה באוניברסיטת הלסינקי לטכנולוגיה. בשנת 1915 כמו צעירים פינים רבים שרצו לשחרר את ארצם מהכובש הרוסי השנוא, התגייס לצבא הקיסרות הגרמנית, ולחם לצד הקיסרות הגרמנית במלחמת העולם הראשונה, אז רכש הכשרה צבאית בסיסית. ב-1917 לאחר שזכתה פינלנד בעצמאות חזר אליה הגלונד והצטרף לתנועת "המשמרות הלבנים". הוא לחם במלחמת האזרחים הפינית בהצטיינות. לאחר מכן המשיך לשרת בצבא וקיבל הכשרה נוספת בשוודיה. הוא נישא לאנה ליזה ונולדו לו שלושה ילדים, אחד מהם גוסטב הגלונד שימש כרמטכ"ל צבא פינלנד בין השנים 1994–2000.

### מלחמת העולם השנייה

עד 1939 כבר מונה לגנרל, ועם תחילת מלחמת החורף מונה למפקד החזית מצפון לאגם לדוגה. לאחר מכן החליף את יוהוי הייסקינן בפיקוד על הקורפוס הרביעי. השיטה החביבה עליו בהתקפות הייתה שיטה שזכתה לכינוי "מוטי". במסגרת שיטה זו היו הפינים מאתרים יחידות רוסיות שהתרחקו ואז נפטרים מהן בתנאים שלהם. מפקדים פינים נוספים עשו שימוש בטקטיקה זו ביניהם היילמאר סילאסוואו, ופאבו טלוולה. לאחר סיום המלחמה המשיך לשרת בצבא ועזר בבנייתו מחדש. עם פרוץ מלחמת ההמשך קיבל את הפיקוד על הקורפוס השביעי. לאחר מכן השתתף בפלישה לשטחי ברית המועצות, במהלכה חיסל יחידות סובייטיות שנלכדו באזור אגם אונגה. לאחר מכן המשיך הגלונד לכיוון פטרוזבודסק, ולאחר עשרה ימי מצור כבש אותה.

### אחריתו
לאחר המלחמה מונה לעמוד בראש ועדת חקירה אודות פשעי מלחמה שבוצעו במחנות ריכוז שהקימו הפינים בקרליה. הוא פרש משירות צבאי בשנת 1945, ומאז חי בהלסינקי מקצבה עד מותו בשנת 1963.

## קישורים חיצוניים
* 

## הערות שוליים

קטגוריה:גנרלים פינים
קטגוריה:אנשי צבא פינים במלחמת העולם השנייה
קטגוריה:אנשי צבא גרמנים במלחמת העולם הראשונה
קטגוריה:מעוטרי צלב הברזל
קטגוריה:ילידי 1893
קטגוריה:נפטרים ב-1963
מייק דאנקן

**מייק דאנקן** (באנגלית: **Mike Duncan**) (נולד ב-14 בפברואר 1980) הוא פודקאסטר אמריקאי.

## ביוגרפיה
נולד ברדמונד שבמדינת וושינגטון בארצות הברית. למד מדעי המדינה באוניברסיטת מערב וושינגטון. נשוי לברנדי ולהם שני ילדים. הוא מתגורר במדיסון, ויסקונסין.

בשנת 2021 הוא פרסם ספר "Hero of Two Worlds: The Marquis de Lafayette in the Age of Revolution".

## סדרות הפודקאסט
מייק יצר שתי סדרות פודקאסט:
;ההיסטוריה של רומא (the history of rome)
פודקאסט המכסה את ההיסטוריה של רומא מהיווסדה ועד לנפילת האימפריה הרומית המערבית ואורכו כמעט 200 פרקים. הפקתו ארכה חמש שנים והסתיימה בשנת 2012. במקביל ליצירת הפודקאסט, הנחה דאנקן סיורים שעסקו בהיסטוריה של רומא.

;מהפכות (revolutions)
פודקאסט העוסק במהפכות שונות על פני ההיסטוריה והגלובוס. שידורו החל ב-2013, ועד כה נסקרו בו: המהפכה האמריקאית; המהפכה האנגלית; ובשנת 2015, המהפכה הצרפתית. נכון ל-27 ביולי 2015 הופקו בסדרה זו 75 פרקים. לפי התכנון, תעסוק הסדרה בהמשך בסיקור המהפכה בהאיטי .

## קישורים חיצוניים

* פודקאסט מהפכות

קטגוריה:היסטוריונים אמריקאים
קטגוריה:מגישי פודקאסטים אמריקאים
קטגוריה:בוגרי אוניברסיטת מערב וושינגטון
קטגוריה:אמריקאים שנולדו ב-1980
גוסטב הגלונד

**יוהאן אדווין בירגר גוסטב הגלונד** (שם מלא בפינית: **Johan Edvin Birger Gustav Hägglund**; נולד 6 בספטמבר 1938) הוא גנרל פיני. לשעבר רמטכ"ל צבא פינלנד בין השנים 1994–2001, ויושב ראש הוועדה הצבאית של האיחוד האירופי בין השנים 2001–2004.

## ביוגרפיה
נולד בוויבורג בשנת 1938. כיום עיר זו שייכת לרוסיה, אולם באותה תקופה היא הייתה שייכת לפינלנד. אביו הוא הגנרל המפורסם וולדמאר הגלונד. הוא התחנך בבית ספר לקצינים, הצטרף לצבא פינלנד, ובשנת 1978 נשלח במסגרת כוח החירום השני של האו"ם לפקח על הפסקת השלום בין ישראל למצרים בתום מלחמת יום כיפור. כמו כן היה קצין ביוניפי"ל בדרום לבנון.

בשנת 1994 מונה לרמטכ"ל, והמשיך לכהן בתפקיד זה תחת הנשיאים מרטי אהטיסארי וטריה הלונן. תקופת פיקודו התאפיינה במודרניזציה כללית, הוא הפך את הצבא הפיני לצבא קטן ומקצועי, ייבא לפינלנד כלי נשק חדישים, וקיצר את תקופת שירות החובה לשישה חודשים (לפניו היא ארכה שמונה חודשים). הוא פרש מתפקידו ב-2001, ועד 2004 כיהן כיושב ראש הוועדה הצבאית של האיחוד האירופי.

הגלונד פרסם שלושה ספרים בנושא צבא וביטחון. הראשון עוסק בצבא פינלנד, ואילו השני עוסק במעמדה של אירופה בעולם. הספר השלישי, הנקרא "אוטופיה של שלום", עורר סערה משום שבו טען הגלונד כי היהודים מפותחים יותר מבחינה שכלית מהערבים. הגלונד טוען שהסיבה לכך היא החשיפה הרבה של היהודים, בפרט החרדים, לספרים וללימוד בילדותם.

## קישורים חיצוניים

## הערות שוליים

קטגוריה:ראש ההגנה (פינלנד)
קטגוריה:סופרים פינים
קטגוריה:גנרלים פינים
קטגוריה:פינים מעוטרי אות לגיון ההצטיינות
קטגוריה:אנשי צבא בשירות האומות המאוחדות
קטגוריה:פינים שנולדו ב-1938